**POZIV ZA SUDJELOVANJE NA literarno-likovnom natječaju**

Velimir Đerek Sokol – **Srce za Hrvatsku**

Velimir Đerek Sokol (Imotski, 1965. – Vukovar, 1991.), Imoćanin, zapovjednik 1. bojne 204. vukovarske brigade, junak Domovinskoga rata.

*Junačko srce kucalo je u svim braniteljima. Ljubav za Domovinu prevladala je strah, a želja za slobodom izdigla se iznad svake boli. Njihovo srce i danas kuca u svima nama koji volimo svoj narod, svoj jezik, svoju domovinu.*

*Neka nas nosi snaga njihove ljubavi da sve naše riječi i djela budu na čast i ponos jedinoj, miloj, lijepoj i slavnoj Domovini.*

Osnovna škola „Stjepan Radić“, Imotski uz pozitivno stručno mišljenje Agencije za odgoj i obrazovanje, suglasnost Ministarstva znanosti i obrazovanja te stručnu potporu Memorijalno-dokumentacijskog centra Domovinskog rata organizira

**2. literarno-likovni natječaj „Velimir Đerek Sokol – Srce za Hrvatsku“** za učenike osnovnih škola Republike Hrvatske.

*Uvjeti natječaja:*

**LITERARNI RADOVI**

1. Radovi mogu biti pisani hrvatskim književnim jezikom i svim hrvatskim narječjima i govorima. Uvjet je da nisu objavljivani u listovima ili publikacijama osim u školskim listovima.
2. Na poleđini svakog literarnog rada treba biti navedena samo zaporka (riječ + 5 brojeva) i razred
3. Na posebnom listu treba navesti ime i prezime učenika, razred, zaporku, ime i prezime učitelja – voditelja, naziv i adresu škole te pečat škole.
4. Radovi moraju biti ispravljeni i napisani računalno u 4 (četiri) primjerka (Word, Times New Roman, 12 pt).
5. Škole mogu sudjelovati s najviše 3 (tri) rada.

**TEME:** *Srce za Hrvatsku; Vaši životi za naša djetinjstva; I more priča o vašoj hrabrosti; Ravnica ćuti vaše stope; Planinom odzvanja jeka vašeg glasa; Preko križa do zvijezda; Molitva za junaka; O lijepa, o draga, o slatka slobodo (I. Gundulić); Imam zemlju u jeziku, imam jezik u zemlji (P. Gudelj); Moja zemlja – baština ljepote; Lice Hrvatske; Putevima zavičaja; Hrvatska za sva vremena (D. Britvić), Čuvajte mi Hrvatsku od niskosti i mržnje (V. Gotovac).*

U obzir se uzimaju i sve ostale teme nadahnute ljubavlju prema domovini.

**LIKOVNI RADOVI**

1. Radovi mogu biti rađeni u svim likovnim tehnikama.
2. Na poleđini svakog rada treba navesti ime i prezime učenika, razred, ime i prezime učitelja – voditelja, naziv i adresu škole te pečat škole.
3. Škole mogu sudjelovati s najviše 3 (tri) rada.

**TEME:***Srce za Hrvatsku; Moja zemlja – baština ljepote;  Lice Hrvatske; Pogled u zavičaj; Preko križa do zvijezda...*

U obzir se uzimaju i svi ostali motivi nadahnuti ljepotom i ljubavlju prema domovini (tradicija, kultura, povijest...).

**Radove treba poslati do 31. listopada 2020. godine na adresu:**

**Osnovna škola „Stjepan Radić“, Imotski**

**(za 2. natječaj „Srce za Hrvatsku“)**

**Fra Stjepana Vrljića 13**

**21260 Imotski**

Radovi poslani na Natječaj ne vraćaju se.

Prema odluci stručnoga povjerenstva (literarnog i likovnog) **nagradit će se** tri najbolja likovna i tri najbolja literarna rada u kategoriji od 1. do 4. razreda, u kategoriji od 5. do 8. razreda te u kategoriji za učenike s teškoćama u razvoju (od 1. do 8. razreda). Svi sudionici Natječaja dobit će Zahvalnicu, a prvonagrađene će organizator pismeno obavijestiti.

Rezultati Natječaja kao i dodatne informacije bit će objavljeni na mrežnoj stranici škole <http://os-sradic-im.skole.hr/> do 10. studenoga 2020. godine.

Svečano predstavljanje nagrađenih radova, njihovih autora i voditelja bit će upriličeno u Osnovnoj školi "Stjepan Radić" u Imotskom uoči Dana sjećanja na žrtvu Vukovara, ukoliko to epidemiološka situacija dopusti.